கேள்வி: அமீதா பானு (மற்போர் வீராங்கனை) குறித்து விரிவாக சொல்லுங்கள்.
பதில்: அமீதா பானு (''Hamida Banu'') இந்தியாவின் முதல் பெண் மற்போர் வீராங்கனை ஆவார். 1937 இல் அறிமுகமான நேரத்திலிருந்து ஒரு தசாப்தத்திற்கும் மேலாக மற்போர் சுற்றுகளில் ஆதிக்கம் செலுத்திய இவர், அபாரமான வலிமை மற்றும் உறுதிக்காக அறியப்பட்டார். பானு 'அலிகரின் அமேசான்' என்றும் அழைக்கப்பட்டார். இவர் அந்த நேரத்தில் பல இந்திய மற்போர் வீரர்களுக்கு எதிராக சவால் விடுத்து போட்டியில் வெற்றி பெற்றார். ஐரோப்பாவில் மற்போர் போட்டிகளிலும் பங்கேற்றுள்ளார். மற்போர் பெண்களுக்குத் தடையாக இருந்த சமயத்தில், ஒரு முஸ்லிம் பெண்ணாக இருப்பதால், பர்தா வழக்கத்தைப் பின்பற்ற வேண்டும் என்பதற்காக, இவர் பல பாலின மற்றும் மத நிலைப்பாடுகளை எதிர்த்துப் போராடி அதை உடைத்தார்.
கேள்வி: அமீதா பானு (மற்போர் வீராங்கனை) - ஆரம்பகால வாழ்க்கை மற்றும் பின்னணி பற்றி விளக்கவும்.
பதில்: 1920 களின் முற்பகுதியில் உத்தரப் பிரதேசம் உள்ள அலிகர் பிறந்த அமீதா பானு தனது 10வது வயதில் நாதர் பகெல்வான் என்ற பிரபல மற்போர் வீரரால் தற்காப்புக் கலைகளில் பயிற்சி பெறத் தொடங்கினார். பானுவின் ஆரம்பகால வாழ்க்கையைப் பற்றி அதிகம் அறியப்படவில்லை.
கேள்வி: அமீதா பானு (மற்போர் வீராங்கனை) - மல்யுத்தத்திற்கு பிந்தைய வாழ்க்கை பற்றி விளக்கவும்.
பதில்: ஐரோப்பாவில் மிகவும் விளம்பரப்படுத்தப்பட்ட மற்போர் போட்டிகளுக்குப் பிறகு, பானு மற்போர் அரங்கத்திலிர்நுது மறைந்தார். சலாம் பகெல்வான் என்பவரை திருமணம் செய்து கொண்டதாக அறியப்படுகிறது. பானு தனது கணவரிடமிருந்து குடும்ப வன்முறையை எதிர்கொண்டார். பானு ஐரோப்பாவிற்கு செல்வதைத் தடுக்க இவரை அடித்தார். இதன் விளைவாக இவரது கைகள் உடைந்தன என்று அறிக்கைகள் தெரிவிக்கின்றன. பானும் இவரது கணவரும் மும்பை மற்றும் கல்யாண் போன்ற இடங்களில் பால் வியாபாரத்தில் ஈடுபட்டனர். இறுதியில், சலாம் பகெல்வான் அலிகர் திரும்பினார். பானு கல்யாணில் தங்கினார். பானு பால் விற்பது, கட்டிடங்களை வாடகைக்கு விடுவது, வீட்டில் தயாரிக்கப்பட்ட தின்பண்டங்களை விற்பது போன்றவற்றில் ஈடுபட்டார்.